b"\n_START_ARTICLE_\nPalmira Arcarons i Oferil\n_START_SECTION_\nBiografia\n_START_PARAGRAPH_\nLlicenciada en geografia i hist\xc3\xb2ria, diplomada en treball social i diplomada en funci\xc3\xb3 gerencial a les administracions p\xc3\xbabliques per ESADE. Ha fet un m\xc3\xa0ster en gesti\xc3\xb3 cultural i un potsgrau en govern local a la Universitat de Barcelona. Ha treballat com a educadora a la Mancomunitat per a l'Atenci\xc3\xb3 de les Persones amb Disminuci\xc3\xb3 Ps\xc3\xadquica, a Vilanova i la Geltr\xc3\xba. Va ser coordinadora de Cultura i Joventut a l'Ajuntament de Vilanova i la Geltr\xc3\xba (1986-1992), cap de Cultura i adjunta a la ger\xc3\xa8ncia del Consell Comarcal del Garraf (1992-1999). \xc3\x89s cap del Gabinet de l'Ajuntament de Vilanova i la Geltr\xc3\xba del 1999 en\xc3\xa7\xc3\xa0._NEWLINE_\xc3\x89s s\xc3\xb2cia fundadora de l'Associaci\xc3\xb3 de Professionals de la Gesti\xc3\xb3 Cultural de Catalunya i s\xc3\xb2cia de Cooperacci\xc3\xb3. Fou escollida diputada a les eleccions al Parlament de Catalunya de 2006 a les llistes del PSC-PSOE."